钦定古今图书集成/理学汇编/学行典/第249卷 > 方昇
## 钦定古今图书集成/理学汇编/学行典/第249卷 > 方昇

按《安庆府志》：“方昇，字寅阳，邑庠生。生平严气正性，望
之可畏，而即之谦恭虚己，常若不足。居家言笑不苟，
读书必盥，然后展卷，即晏处一室，亦必衣冠危坐。训
诸子弟及诸从游者曰：‘程纯公教上蔡以静坐，此是
钝根人。初入门处，即主一无适之旨也。寒暑惟手《性
理》一编。晚岁尢精《易》学。子应聘，妇翁大司马汪道亨’”
出抚宣、大时，昇与卮酒言别，肴蔬一如平昔，极似皇
甫谧之视梁、柳；且语多规箴，不涉一谀词。道亨谢教
曰：“吾始微时，奉寅阳为执友。及通籍三十年以来，未
有如先生之告我以善者，先生真古人也。”其交友直
谅又如此。晚年，以恩例授训导。